stanford-oval/wikipedia huggingface dataset:
เดดสเปซ (วิดีโอเกม พ.ศ. 2566)

| เดดสเปซ |
| --- | --- |

ผู้พัฒนา: Motive Studios
ผู้จัดจำหน่าย: อิเล็กทรอนิก อาตส์
กำกับ:   Roman Campos-Oriola  Eric Baptizat 
อำนวยการผลิต: Philippe Ducharme
ศิลปิน: Mike Yazijian
ชุด: เดดสเปซ
เอนจิน: ฟรอสต์ไบต์
เครื่องเล่น: เพลย์สเตชัน 5 เอกซ์บอกซ์ซีรีส์เอกซ์และซีรีส์เอส ไมโครซอฟท์ วินโดวส์
วางจำหน่าย: 27 มกราคม 2023
แนว: สยองขวัญเอาชีวิตรอด
รูปแบบ: ผู้เล่นคนเดียว
เดดสเปซ (อังกฤษ: Dead Space)  เป็นวิดีโอเกมแนวสยองขวัญเอาชีวิตรอด พัฒนาโดย Motive Studios และจัดจำหน่ายโดยอิเล็กทรอนิก อาตส์ ตัวเกมเป็นเกมรีเมคจากเกมในชื่อเดียวกันในปี 2008 ที่พัฒนาโดยอีเอเรดวูดชอร์ส ตัวเกมวางจำหน่ายในวันที่ 27 มกราคม 2023 สำหรับไมโครซอฟท์ วินโดวส์, เพลย์สเตชัน 5 และเอกซ์บอกซ์ซีรีส์เอกซ์และซีรีส์เอส ตัวเกมเป็นเกมล่าสุดในซีรีส์ เดดสเปซ นับตั้งแต่เกม เดดสเปซ 3 ในปี 2013 เช่นเดียวกับเกมต้นฉบับ ตัวเกมมีฉากอยู่บนยานอวกาศขุดเหมืองที่ถูกครอบงำโดยสัตว์ประหลาดร้ายแรงที่เรียกว่า Necromorphs หลังจากการค้นพบสิ่งประดิษฐ์ที่เรียกว่า Marker ผู้เล่นควบคุมวิศวกร Isaac Clarke ในขณะที่เขานำทางยานอวกาศและต่อสู้กับ Necromorphs ในขณะที่ต้องดิ้นรนกับอาการทางจิตที่กำลังเติบโต
อิเล็กทรอนิก อาตส์ประกาศรีเมคเกม เดดสเปซ ในเดือนกรกฎาคม 2021 ซึ่งจะพัฒนาโดย Motive Studios ซึ่งเป็นสตูดิโอของอีเอ ในบรรดาทีมงานหลัก ได้แก่ ผู้อำนวยการสร้างอาวุโส Philippe Ducharme ผู้อำนวยการฝ่ายสร้างสรรค์ Roman Campos-Oriola และผู้กำกับฝ่ายศิลป์ Mike Yazijian ซึ่งทุกคนเคยทำงานในชุดเกม เดดสเปซ มาก่อน การรีเมคนี้สร้างขึ้นด้วยฟรอสต์ไบต์เอนจิน โดยสร้างระบบทั้งหมดขึ้นมาใหม่ตั้งแต่ต้น และแนะนำคุณสมบัติใหม่ เช่น การจัดแสงเชิงปริมาตรและไดนามิก ตัวเกมยังใช้ประโยชน์จากระบบโซลิดสเตตไดรฟ์ของเครื่องเล่นวิดีโอเกมรุ่นใหม่เพื่อสร้างประสบการณ์ที่ราบรื่นระหว่างระดับต่าง ๆ โดยไม่ต้องโหลดหน้าจอใด ๆ ในตอนแรก อีเอไม่มีแผนที่จะเพิ่มไมโครทรานส์แอคชันเข้ามาในเกม ซึ่งเป็นการตัดสินใจที่เกิดขึ้นระหว่างการพัฒนา สตาร์ วอร์ส เจได: ฟอลเลนออร์เดอร์
เดดสเปซ ได้รับคำวิจารณ์เชิงบวกจากนักวิจารณ์ โดยได้รับคำชื่นชมในเรื่องกราฟิกที่ปรับปรุง การออกแบบเสียง และการปรับปรุงจากต้นฉบับ ตัวเกมประสบความสำเร็จในเชิงพาณิชย์ โดยกลายเป็นหนึ่งในทรัพย์สินทางปัญญาสร้างใหม่ที่ขายดีที่สุด
แหล่งข้อมูลอื่น

เว็บไซต์ทางการ
ต้นไม้ค้นหาแบบทวิภาค

ต้นไม้ค้นหาแบบทวิภาค (อังกฤษ: binary search tree , BST) เป็นโครงสร้างข้อมูล ซึ่งใช้โครงสร้างต้นไม้ในการทำต้นไม้ค้นหาแบบทวิภาคต่างจากต้นไม้แบบทวิภาคตรงที่ส่วนของต้นไม้ด้านซ้ายของข้อมูลใดๆ จะน้อยกว่าข้อมูลนั้น และส่วนของต้นไม้ด้านขวาของข้อมูลใดๆ จะมากกว่าข้อมูลนั้นเสมอ ต้นไม้ค้นหาแบบทวิภาคสร้างขึ้นมาเพื่อให้เติมลบ หรือหาได้ง่าย สำหรับข้อมูลที่เปรียบเทียบกันได้ 
ต้นไม้ค้นหาแบบทวิภาคมักใช้ในการทำโครงสร้างข้อมูลชนิดอื่นๆต่อไป
ลักษณะของต้นไม้ค้นหาทวิภาค

ต้นไม้ค้นหาแบบทวิภาคจะต้องเป็นต้นไม้ทวิภาค กล่าวคือมีสองลูกต่อหนึ่งโนด และส่วนของต้นไม้ด้านซ้าย (left subtree) จะต้องน้อยกว่า ตัวข้อมูล และส่วนของต้นไม้ด้านขวา (right subtree) จะต้องมากกว่า ตัวข้อมูลเสมอ สำหรับข้อมูลที่ใช้ในต้นไม้ค้นหาแบบทวิภาคเราจะใช้ข้อมูลที่เปรียบเทียบกันได้ (Comparable) เช่นตัวเลข ซึ่งสามารถบอกได้ว่าสิ่งใดมากกว่าหรือน้อยกว่าอีกสิ่งหนึ่งได้
จุดเด่นของต้นไม้ค้นหาแบบทวิภาค

จุดเด่นของต้นไม้ค้นหาแบบทวิภาคคือการเอาออก นำเข้า และการเรียงลำดับของข้อมูลอยู่ตลอดเวลา และการค้นหาแบบ
ทวิภาค (binary search) ทำให้ตัดออกได้เป็นส่วนๆ และใช้เวลาโดยเฉลี่ย O(log n)
บริการที่มักจะมี

หาจุดยอดที่เก็บสมาชิก e
การเพิ่ม/ลบข้อมูล สมาชิก e
การไล่ลำดับสมาชิก และการแวะผ่านต้นไม้
การสำรวจสมาชิกพิเศษ เช่น สมาชิกที่เป็นใบ
ความเร็วที่ใช้ในการทำงาน

ความเร็วในการทำงานส่วนมากยังเป็น O(log n) เนื่องจากมีการค้นหาเป็นการค้นหาแบบทวิภาค ซึ่งตัดสิ่งที่เป็นไปไม่ได้ออกครึ่งหนึ่ง ทำให้ทำงานได้รวดเร็ว แต่บางกรณี ที่ต้นไม้ยาว (ยาวสุดคือต่อกันเป็นรายการโยง)
เช่นนี้อาจทำให้ต้นไม้ทำงานช้า ไม่สามารถการันตีประสิทธิภาพได้ นำไปสู่แนวคิดการทำต้นไม้เอวีแอลต่อไป
| การทำงาน | เวลา |
| --- | --- |
การหาตามดัชนี: -
การเข้าถึงสมาชิก: O(log n)
ดูเพิ่ม

ต้นไม้ (คณิตศาสตร์)
โครงสร้างข้อมูล
| ด ค กแบบชนิดข้อมูลนามธรรมและโครงสร้างข้อมูล |
| --- | --- |
แบบชนิดข้อมูลนามธรรม:  คอลเลคชั่น  รายการ  เซต  ต้นไม้  กองซ้อน  แถวคอย  แถวคอยสองหน้า  แถวคอยลำดับความสำคัญ  แถวลำดับแบบจับคู่ 
รายการ:  แถวลำดับ  รายการโยง  แถวลำดับพลวัต 
ต้นไม้:  ต้นไม้แบบทวิภาค  ต้นไม้ค้นหาแบบทวิภาค  ทรีพ  ต้นไม้แดงดำ  ต้นไม้สเปลย์  ต้นไม้แบบที  ต้นไม้สเคปโกท  โร้ป  ฮีป 
แถวคอย:  แถวคอย  แถวคอยสองหน้า  แถวคอยลำดับความสำคัญ 
แถวลำดับแบบจับคู่:  ตารางแฮช 
ดูเพิ่ม:  ฟังก์ชันแฮช  ขั้นตอนวิธี  สัญกรณ์โอใหญ่
เดซี ริดลีย์

| เดซี ริดลีย์ |
| --- | --- |
ริดลีย์ในแซนดีเอโกคอมมิค-คอน 2015
เกิด: เดซี แจ๊ส ไอโซเบล ริดลีย์  (1992-04-10) 10 เมษายน ค.ศ. 1992 (32 ปี) เวสต์มินสเตอร์, ลอนดอน, ประเทศอังกฤษ
ศิษย์เก่า: โรงเรียนศิลปะการแสดงทริงก์พาร์ก
อาชีพ: นักแสดง
ปีปฏิบัติงาน: 2013–ปัจจุบัน
ญาติ: อาร์โนลด์ ริดลีย์
เดซี แจ๊ส ไอโซเบล ริดลีย์ (อังกฤษ: Daisy Jazz Isobel Ridley) เกิดวันที่ 10 เมษายน 1992 เป็นนักแสดงหญิงชาวอังกฤษ เป็นที่รู้จักกันดีในบทบาทเรย์ ในภาพยนตร์เรื่องสตาร์ วอร์ส: อุบัติการณ์แห่งพลัง (2015) และ สตาร์ วอร์ส: ปัจฉิมบทแห่งเจได (2017)
ผลงาน > ภาพยนตร์

| ปี | ภาพยนตร์ | บทบาท | หมายเหตุ |
| --- | --- | --- | --- |
| 2015 | สครอล | Hannah |  |
| 2015 | สตาร์ วอร์ส: อุบัติการณ์แห่งพลัง | เรย์ |  |
| 2016 | ในความทรงจำที่ไม่มีวันจาง | Taeko Okajima (ให้เสียง) | เสียงภาษาอังกฤษ |
| 2017 | ฆาตกรรมบนรถด่วนโอเรียนท์เอกซ์เพรส | แมรี เดเบแนม |  |
| 2017 | สตาร์ วอร์ส: ปัจฉิมบทแห่งเจได | เรย์ |  |
| 2019 | สตาร์ วอร์ส: กำเนิดใหม่สกายวอล์คเกอร์ | เรย์ |  |
แหล่งข้อมูลอื่น

เดซี ริดลีย์ ที่อินเทอร์เน็ตมูวีเดตาเบส
Daisy Ridley ที่อินสตาแกรม
ต๊กกะใจ ตื่นขึ้นมา 30

| ต๊กกะใจ ตื่นขึ้นมา 30 |
| --- | --- |

กำกับ: แกรี่ วินิก
เขียนบท: จอร์ช โกลด์สมิธ   แคธี ยูสปา
อำนวยการสร้าง: ซูเซิน อาร์โนลด์   ดอนน่า อาร์ออฟ รอธ   จีน่า แมทธิวส์
นักแสดงนำ: เจนนิเฟอร์ การ์เนอร์   จูดี้ เกรียร์   มาร์ค รัฟฟาโล่   แอนดี้ เซอร์คิส   เคธี่ เบเกอร์
กำกับภาพ: ดอน เบอร์เกสส์
ตัดต่อ: ซูซาน ลิทเท็นเบิร์ก
ดนตรีประกอบ: ธีโอดอร์ ชาปิโร
บริษัทผู้สร้าง: สเรโวลูชั่นสตูดิโอ  
ผู้จัดจำหน่าย: โคลัมเบียพิกเจอส์
วันฉาย: 14 เมษายน ค.ศ. 2004 (รอบปฐมทัศน์)   2 กันยายน ค.ศ. 2004 (ไทย)
ความยาว: 97 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 37 ล้านดอลลาร์สหรัฐ
ทำเงิน: 96,455,697
ต๊กกะใจ...ตื่นขึ้นมา 30 (อังกฤษ: 13 Going on 30) เป็นภาพยนตร์อเมริกัน แนวแฟนตาซี ตลกรัก ในปี ค.ศ. 2004 ที่เขียนโดย จอร์ช โกลด์สมิธ และ แคธี ยูสปา กำกับการแสดงโดย แกรี่ วินิก นำแสดงโดย เจนนิเฟอร์ การ์เนอร์, จูดี้ เกรียร์, มาร์ค รัฟฟาโล่, แอนดี้ เซอร์คิส และ เคธี่ เบเกอร์ ภาพยนตร์ได้รับความคิดเห็นเชิงบวกจากนักวิจารณ์และประสบความสำเร็จในเชิงพาณิชย์รายได้ 22 ล้านดอลลาร์สหรัฐในสัปดาห์แรก และทำรายได้เกิน 96 ล้านดอลลาร์สหรัฐ
เนื้อเรื่อง

ในปี ค.ศ. 1987 เจนน่าคือเด็กหญิงอายุ 13 ปี ที่กำลังจะกลายเป็นผู้หญิงเต็มตัว เจนน่ารู้สึกอึดอัดกับพ่อแม่ที่แสนซื่อของเธอ แถมเด็กในโรงเรียนก็เชิดใส่ หนุ่มหล่อที่เธอแอบปิ๊งส์ แทบไม่รู้จักชื่อของเธอด้วยซ้ำ เจนน่าไม่อยากจะคบอยู่แต่กับ แม็ตต์ แฟลมฮาฟฟ์ เพื่อนซี้ที่เป็นเพื่อนบ้านของเธอ ในวันเกิดปีที่ 13 เจนน่าต้องอับอายเมื่อเธอถูกขังอยู่ในตู้ขณะเล่นเกมส์ "เจ็ดนาทีบนสรวงสวรรค์" และทุกคนทิ้งเธอไว้แบบนั้น ขณะอยู่คนเดียวในตู้ เจนน่าได้อธิษฐานขอพรว่า ถ้าเธอสามารถโตเป็นผู้ใหญ่ได้ เธอจะมีชีวิตในแบบที่เธอต้องการเสมอมา และปาฏิหาริย์เกิดขึ้นคำขอของเธอกลายเป็นจริง
วันต่อมาเมื่อเจนน่าหลุดออกมาจากตู้ มันกลายเป็นปี ค.ศ. 2004 และเธอมีอายุครบ 30 ปีแล้ว มากไปกว่านั้นเธอกลายเป็นหญิงสาวสวยที่ประสบความสำเร็จ (เจนนิเฟอร์ การ์เนอร์) ที่มีงานดีๆ ทำ กับมีอพาร์ทเม้นต์สวยหรูอยู่ในย่านฟิฟธ์อะเวนิว เธอเป็นผู้หญิงเท่และเป็นที่ชื่นชม แต่มีปัญหาเพียงอย่างเดียวก็คือ เธอไม่รู้เลยว่าเธอมาอยู่ตรงนั้นได้อย่างไร ในตอนแรกเจนน่ารู้สึกกลัว แต่สุดท้ายเธอกลับเพลิดเพลินไปกับชีวิตใหม่ของเธอ ในไม่ช้าเจนน่าพบว่ามีบางสิ่งบางอย่างขาดหายไป นั่นก็คือแม็ตต์ (มาร์ค รัฟฟาโล่) เมื่อเจนน่าออกตามหาเขาทำให้เธอได้รู้ว่า เธอเลิกติดต่อกับแม็ตต์กันนานแล้ว และเขากำลังจะแต่งงาน เจนน่าจึงตัดสินใจที่จะฉวยโอกาสครั้งที่ 2 กับรักแรกพบ และเธอหวังว่าทุกอย่างคงยังไม่สายเกินไป
นักแสดง

เจนนิเฟอร์ การ์เนอร์ รับบทเป็น เจนน่า ริงก์
คริส บี.อัลเลน รับบทเป็น เจนน่าวัยเด็ก
มาร์ค รัฟฟาโล่ รับบทเป็น แม็ตต์ แฟลมฮาฟฟ์
ฌอน มาร์แค็ต รับบทเป็น แม็ตต์วัยเด็ก
จูดี้ เกรียร์ รับบทเป็น ลูซี่
อเล็กซาน ไคล์ รับบทเป็น ลูซี่วัยเด็ก
แอนดี้ เซอร์คิส รับบทเป็น ริชาร์ด
เคธี่ เบเกอร์ รับบทเป็น เบฟ
แหล่งข้อมูลอื่น

ต๊กกะใจ...ตื่นขึ้นมา 30 ที่อินเทอร์เน็ตมูวีเดตาเบส
ต๊กกะใจ ตื่นขึ้นมา...30 ที่ออลมูวี
ต๊กกะใจ...ตื่นขึ้นมา 30 ที่บ็อกซ์ออฟฟิศโมโจ
ต๊กกะใจ...ตื่นขึ้นมา 30 ที่รอตเทนโทเมโทส์
เดดสเปซ (วิดีโอเกม)

| เดดสเปซ |
| --- | --- |

ผู้พัฒนา: อีเอเรดวูดชอร์ส
ผู้จัดจำหน่าย: อิเล็กทรอนิก อาตส์
กำกับ: Michael Condrey Bret Robbins
อำนวยการผลิต: Glen Schofield Chuck Beaver Steve Papoutsis
ออกแบบ: Paul Mathus
โปรแกรมเมอร์: Steve Timson
ศิลปิน: Ian Milham
เขียนบท: Warren Ellis Rick Remender Antony Johnston
แต่งเพลง: Jason Graves
ชุด: เดดสเปซ
เครื่องเล่น: เพลย์สเตชัน 3 เอกซ์บอกซ์ 360 ไมโครซอฟท์ วินโดวส์
วางจำหน่าย: NA: 13 ตุลาคม 2008 NA: 20 ตุลาคม 2008 (พีซี) AU: 23 ตุลาคม 2008 EU: 24 ตุลาคม 2008
แนว: สยองขวัญเอาชีวิตรอด
รูปแบบ: ผู้เล่นคนเดียว
เดดสเปซ (อังกฤษ: Dead Space) เป็นวิดีโอเกมแนวสยองขวัญเอาชีวิตรอด พัฒนาโดยอีเอเรดวูดชอร์ส และจำหน่ายโดยอิเล็กทรอนิก อาตส์ วางจำหน่ายในเดือนตุลาคม 2008 สำหรับไมโครซอฟท์ วินโดวส์ เพลย์สเตชัน 3 เอกซ์บอกซ์ 360 และยังเป็นเกมแรกในแฟรนไชส์ เดดสเปซ และได้รับแรงบันดาลใจจากผลงานสยองขวัญเรื่องอื่นๆ โดยเฉพาะ เรซิเดนต์อีวิล 4 และชุดเกม ไซเลนต์ฮิลล์
เดดสเปซ ถูกเซ็ดฉากอยู่บนยานอวกาศขุดที่ถูกบุกรุกโดยสัตว์ประหลาดที่เรียกว่า Necromorphs ซึ่งผู้เล่นจะได้สวมบทวิศวกรนามไอแซค คลากส์ จากมุมมองของบุคคลที่สาม ขณะที่เขาสำรวจยานอวกาศ ต่อสู้กับ Necromorphs และต่อสู้กับโรคจิตที่เพิ่มมากขึ้น ผู้เล่นจะได้สำรวจพื้นที่บนสถานีผ่านการเล่าเรื่องตามบท ไขปริศนา พร้อมทั้งค้นหากระสุนและอุปกรณ์เพื่อเอาชีวิตรอด
ตัวเกมเปิดตัวในต้นปี 2006 และเหมาะสมกับลำดับความสำคัญของอิเล็กทรอนิก อาตส์ ในการสร้างทรัพย์สินทางปัญญาใหม่ ตัวเกมรุ่นต้นแบบได้ถูกพัฒนาบนเครื่องเอกซ์บอกซ์รุ่นดั้งเดิมและใช้เวลา 18 เดือนในการพัฒนา ทีมงานมุ่งเป้าไปที่ความสมจริงและนวัตกรรมในการออกแบบ ในการไล่ตามเป้าหมายเหล่านี้ ทีมงานได้ลบจุดสปอว์นของศัตรูและตัดทอนรายละเอียดของระบบแสดงค่าเพื่อประโยชน์ในการนำเสนอข้อมูลในโลก การออกแบบเสียงที่สมจริงและน่าสะพรึงกลัวเป็นสิ่งสำคัญอันดับแรกในระหว่างการพัฒนา และบทเพลงของ Jason Graves ได้รับการกล่าวขานจากนักวิจารณ์ว่าสามารถปลุกให้เกิดความตึงเครียดและความไม่สบายใจได้สำเร็จ
เดดสเปซ เปิดตัวด้วยยอดขายที่ต่ำ แต่ในที่สุดก็สามารถขายได้กว่าหลายล้านชุดทั่วโลก ตัวเกมได้รับเสียงวิจารณ์แง่บวกเป็นอย่างยิ่งจากนักวิจารณ์ นักวิจารณ์ต่างชื่นชมบรรยากาศ รูปแบบการเล่น และการออกแบบเสียง อีกทั้งตัวเกมยังได้รับรางวัลและได้รับการเสนอชื่อเข้าชิงรางวัลอุตสาหกรรมหลายรางวัล และได้รับการจัดอันดับโดยนักข่าวว่าเป็นหนึ่งในวิดีโอเกมที่ยิ่งใหญ่ที่สุดที่เคยมีมา ตัวเกมยังมีภาคต่อถึงสองภาค (วางจำหน่ายในปี 2011 และ 2013) รวมถึงยังมีภาคแยก และสื่อที่เกี่ยวข้องอื่น ๆ รวมถึงหนังสือการ์ตูนภาคก่อนและภาพยนตร์แอนิเมชั่น และมีฉบับรีเมคซึ่งพัฒนาโดย EA Motive Studios โดยวางจำหน่ายในเดือนมกราคม 2023
แหล่งข้อมูลอื่น

Official Dead Space website
No Known Survivors, a Dead Space promotional site by EA
เดดสเปซ 3

| เดดสเปซ 3 Dead Space 3 |
| --- | --- |
Cover art depicting series protagonist Isaac Clarke
ผู้พัฒนา: วิสเซอเริลเกม
ผู้จัดจำหน่าย: อิเล็กทรอนิก อาตส์
อำนวยการผลิต: Steve Papoutsis
แต่งเพลง: Jason Graves James Hannigan
ชุด: เดดสเปซ
เอนจิน: Visceral Engine
เครื่องเล่น: ไมโครซอฟท์ วินโดวส์ เพลย์สเตชัน 3 เอกซ์บอกซ์ 360
วางจำหน่าย: NA: 5 กุมภาพันธ์ 2013 AU: 7 กุมภาพันธ์ 2013 EU: 8 กุมภาพันธ์ 2013
แนว: Third-person shooter
รูปแบบ: ผู้เล่นคนเดียว, หลายผู้เล่น (co-op)
เดดสเปซ 3 (อังกฤษ: Dead Space 3) เป็นวีดิโอเกมยิงปืนสามคน พัฒนาโดยวิสเซอเริลเกม และจัดจำหน่ายโดยอิเล็กทรอนิก อาตส์ โดยประกาศในงานอี3 2012 ในวันที่ 4 มิถุนายน ค.ศ. 2012 และออกจำหน่ายในเดือนกุมภาพันธ์ ค.ศ. 2013 เป็นภาคต่อจากเดดสเปซ 2 และเป็นเกมที่สามของชุดเกมเดดสเปซ
ฉากส่วนใหญ่ของเกมตั้งอยู่บนดาวเคราะห์แช่แข็งของ Tau Volantis เกมต่อไปนี้ตัวละครเอกคือ ไอแซค คลาร์ก และ จอห์น คาร์เวอร์ ขณะที่พวกเขาพยายามที่จะยุติการคุกคามของ Necromorph
เดดสเปซ 3 ได้รับการวิจารณ์อย่างดีจากนักวิจารณ์เกมมากที่สุด นักวิจารณ์ยกย่องรูปแบบการเล่นของเกมที่คุ้มค่า แต่ถูกวิจารณ์จากการเน้นไปที่แอคชั่นมากกว่าความสยดสยอง เช่นเดียวกับเนื้อเรื่องที่อ่อนแอและไม่โฟกัสเมื่อเปรียบเทียบกับเกมภาคก่อนหน้าและการใช้ไมโครทรานส์แอคชั่น แม้จะมียอดขายจะไม่ดี แต่อิเล็กทรอนิก อาตส์และวิสเซอเริลเกมก็แสดงความสนใจในในการพัฒนาภาคต่อ อย่างไรก็ตามวิสเซอเริลเกม ถูกปิดตัวลงในปี 2017 ทำให้แผนการพัฒนาภาคที่สี่ของชุดเกมถูกพับลง
แหล่งข้อมูลอื่น

เว็บไซต์ทางการ
เดดสเปซ 3 ที่อินเทอร์เน็ตมูวีเดตาเบส
เดทคอร์

| เดธคอร์ |
| --- | --- |
แหล่งกำเนิดทางรูปแบบ: เดทเมทัล, เมทัลคอร์
แหล่งกำเนิดทางวัฒนธรรม: ต้นทศวรรษ 2000 สหรัฐอเมริกา
เครื่องบรรเลงสามัญ: ขับร้อง, กีตาร์, กีตาร์เบส, กลอง
ทัศนียภาพในระดับภูมิภาค
อเมริกาตะวันตกเฉียงใต้
หัวข้ออื่น ๆ
เอกซ์ตรีมเมทัล
เดธคอร์ (อังกฤษ: Deathcore) เป็นแนวเพลงย่อยของเอกซ์ตรีมเฮฟวีเมทัล ที่ผสมผสานเสียงและลักษณะของเดทเมทัล ด้วยเสียงและลักษณะของ เมทัลคอร์ ตามนิยามจากเพลงเดธเมทัล ,หลอมตี และการใช้เมทัลคอร์ มีความโดดเด่นมากที่สุดภายในอเมริกาตะวันตกเฉียงใต้ โดยเฉพาะรัฐแอริโซนา และเซาเทิร์นแคลิฟอร์เนีย ซึ่งเป็นที่ตั้งของวงโดดเด่นจำนวนมากและงานเทศกาลต่างๆ
ดูเพิ่ม

เมทัลคอร์
เดทเมทัล
เอกซ์ตรีมเมทัล
เดดเมาส์

| เดดเมาส์ |
| --- | --- |
เดดเม้าส์ ในปี ค.ศ. 2014
ข้อมูลพื้นฐาน
ชื่อเกิด: โจเอล โทมัส ซิมเมอร์แมน
รู้จักในชื่อ: Halcyon441 Karma K testpilot
เกิด:  (1981-01-05) มกราคม 5, 1981 (43 ปี) ไนแอการาฟอลส์, รัฐออนแทรีโอ, แคนาดา
แนวเพลง: โพรเกรสซิฟเฮาส์ อิเล็กทรอเฮาส์ อิเล็กทรอนิกส์
อาชีพ: โปรดิวเซอร์เพลง ดีเจ นักดนตรี composer
เครื่องดนตรี: เครื่องสังเคราะห์เสียง คีย์บอร์ด เปียโน ดิจิทัลออดิโอเวิร์กสเตชัน โปรแกรมมิ่งดนตรี
ช่วงปี: 1998–ปัจจุบัน
ค่ายเพลง: mau5trap Astralwerks Virgin EMI Ultra Ministry of Sound SongBird Play Virgin Parlophone Kobalt

เว็บไซต์: deadmau5.com

คู่สมรส: Kelly Fedoni (สมรส 2017)
 
นักดนตรี
โจเอล โทมัส ซิมเมอร์แมน (อังกฤษ: Joel Thomas Zimmerman) หรือที่รู้จักกันดีในนามของ เดดเมาส์ (deadmau5) เป็นโปรดิวเซอร์ ดีเจ นักดนตรี และนักบรรเลงชาวแคนาดา เขาผลิตเพลงต่าง ๆ ในแนวเพลงโพรเกรสซิฟเฮาส์ และบางครั้งได้เปลี่ยนแนวอื่น หๆ คือ อิเล็กทรอนิกส์ มีผลงานของเขาที่ได้รวมไว้ในอัลบั้มสะสมมากมาย เช่น Tiësto ในอัลบั้ม In Search of Sunrise 6: Ibiza และเพลงที่ได้รับการแสดงใน A State of Trance radio show ของอาร์มิน ฟาน บูเรน
ซิมเมอร์แมน ได้รับรางวัลแกรมมี 6 รางวัล ในการเสนอชื่อผลงานของเขา เขาทำงาานร่วมกับดีเจ และโปรดิวเซอร์คนอื่น เช่น Kaskade, MC Flipside, Rob Swire และWolfgang Gartner นอกจากนี้เขายังได้ร่วมงานกับ Steve Duda ในนามของกลุ่ม BSOD (Better Sounding On Drugs) และเป็นส่วนหนึ่งของชื่อกลุ่ม WTF? พร้อมกับ Duda, Tommy Lee, และ DJ Aero ในปี ค.ศ. 2007 เขาได้ก่อตั้งค่ายเพลง mau5trap ปัจจุบันเป็นหนึ่งในผู้ผลิตเพลงอิเล็กทรอนิกส์รายใหญ่ที่สุดในโลก และเป็นศิลปินเพลงสวมหน้ากากที่คล้ายคลึงกับ มาร์ชแมลโล และดาฟต์พังก์
แหล่งข้อมูลอื่น

เว็บไซต์ทางการ
Artist Site at Ultra Records เก็บถาวร 2010-03-30 ที่ เวย์แบ็กแมชชีน
deadmau5 on Twitch.tv
เดดซิตีส์

เดดซิตีส์  (อังกฤษ: Dead Cities) เป็นอัลบั้มเพลงเอ็กซ์เปอรีเม็นทัล, โดย เดอะฟิวเจอร์ซาวด์ออฟลอนดอน
รายชื่อเพลง

1   Herd Killing (2:36)
2   Dead Cities (6:36)
3   Her Face Forms In Summertime (5:39)
4   We Have Explosive (6:19)
5   Everyone In The World Is Doing Something Without Me (4:10)
6   My Kingdom (5:46)
7   Max (2:49)
8   Antique Toy (5:43)
9   Quagmire / In A State Of Permanent Abyss (6:58)
10   Glass (5:38)
11   Yage (7:32)
12   Vit Drowning / Through Your Gills I Breathe (5:32)
13   First Death In The Family (4:48)
แหล่งข้อมูลอื่น

http://www.discogs.com/Future-Sound-Of-London-Dead-Cities/release/8069
เดทตอล

| --- | --- |
ชนิดสินค้า: น้ำยาฆ่าเชื้อ
เจ้าของปัจจุบัน: เรคกิตต์ เบนค์กิเซอร์
ประเทศ: สหราชอาณาจักร
เริ่มจำหน่าย: 1932; 92 ปีที่แล้ว (1932)
สินค้าที่เกี่ยวข้อง: ไลโซล, ผลิตภัณฑ์ที่ผลิตโดยบริษัทเดียวกัน
ตลาด: ทั่วโลก (ยกเว้นสหรัฐ)
ทูตประชาสัมพันธ์: ฟังกี อะคินเดเล-เบลโล
สำนวนติดปาก: "เก็บความทรงจำ แต่ไม่ใช่แบคทีเรีย"
เว็บไซต์: dettol.co.uk
เดทตอล (อังกฤษ: Dettol) เป็นผลิตภัณฑ์ทำความสะอาดและน้ำยาฆ่าเชื้อซึ่งเปิดตัวในปี ค.ศ. 1932 ผลิตและเป็นเจ้าของโดยเรคกิตต์ เบนค์กิเซอร์ บริษัทแองโกล-ดัตช์
ส่วนผสม

สารออกฤทธิ์ในเดทตอลที่มีคุณสมบัติในการฆ่าเชื้อ คือ คลอโรไซลีนอล (C8H9ClO) ซึ่งเป็นสารประกอบอะโรมาติก โดยมีคลอโรไซลีนอลเป็นจำนวน 4.8% ของส่วนผสมทั้งหมดในเดทตอล สวนที่เหลือประกอบด้วยน้ำมันสน ไอโซโพรพานอล น้ำมันละหุ่ง สบู่ และน้ำ
น้ำยาฆ่าเชื้อเดทตอลยังมีส่วนผสมของเบนซาลโคเนียมคลอไรด์
ประมาณปี ค.ศ. 1978 มีรายงานว่า "เดทตอลในครัวเรือน" มีคลอโรไซลีนอล (48 กรัม/ลิตร) เทอร์พินีออล และเอทิลแอลกอฮอล์
น้ำยาฆ่าเชื้อเดทตอลสูตรดั้งเดิม มีสีเหลืองอ่อนแบบเข้มข้น แต่เนื่องจากส่วนผสมหลายอย่างไม่ละลายในน้ำ จึงสร้างอิมัลชันของหยดน้ำมันที่มีสีขุ่นเมื่อเจือจางด้วยน้ำ (อูโซเอฟเฟกต์)
เดซี่ ดั๊ก

ตัวการ์ตูนดิสนีย์
| เดซี่ ดั๊ก |
| --- | --- |

ปรากฏครั้งแรก: ดอน โดนัลด์ (ค.ศ. 1937) (ในฐานะดอนนา ดั๊ก) มร.ดั๊กสเตปส์เอาต์ (ค.ศ. 1940) (ในฐานะเดซี่ ดั๊ก)
สร้างโดย: คาร์ล บากส์
ให้เสียงโดย: กลอเรีย บลอนเดล (ค.ศ. 1945–1953) แพทริเซีย แพร์ริส (ค.ศ. 1983) เคธ ซูซี (ค.ศ. 1986, 1998) ไดแอน มิเชล (ค.ศ. 1998–1999) เทรส แมคนีล (ค.ศ. 1999–ปัจจุบัน) เสียงอื่น ๆ
พัฒนาโดย: แจ็ก คิง
ข้อมูลตัวละครในเรื่อง
ชื่อเต็ม: เดซี่ ดั๊ก
เพศ: หญิง
ครอบครัว: น้องสาวไม่มีชื่อ   ลิลลี (ยาย)
คนสำคัญ: โดนัลด์ ดั๊ก (แฟน)
ญาติ: เอพริล, เมย์ และจูน (หลานสาว)   ดรูซิลลา (ป้า)   เอามังดาดือแควก (ลูกพี่ลูกน้อง)
เดซี่ ดั๊ก (อังกฤษ: Daisy Duck) เป็นตัวการ์ตูนที่สร้างขึ้นใน ค.ศ. 1940 โดยบริษัทเดอะวอลต์ดิสนีย์ ในฐานะแฟนสาวของโดนัลด์ ดั๊ก เธอเป็นเป็ดขาวในมานุษยรูปนิยมที่มีขนตาขนาดใหญ่ และขนหางตั้งฟู ส่วนรอบแถวที่ต่ำที่สุดของเธอได้มุ่งเสนอในลักษณะของกระโปรง เธอมักจะสวมโบว์ติดผม, เสื้อสตรี และรองเท้าส้นสูง เดซี่ได้รับการแนะนำในภาพยนตร์สั้นเรื่องมร.ดั๊กสเตปส์เอาต์ (ค.ศ. 1940) และได้รวมเข้ากับเรื่องการ์ตูนช่องของโดนัลด์ในหลายเดือนต่อมา เธอปรากฏตัวในภาพยนตร์สั้น 11 เรื่องระหว่าง ค.ศ. 1940 ถึง 1954 และต่อมาในภาพยนตร์เรื่องมิกกี้ส์คริสต์มาสแครอล (ค.ศ. 1983) และแฟนเทเชีย 2000 (ค.ศ. 1999) ในบทบาทเหล่านี้ เดซี่มักจะเป็นตัวประกอบ ยกเว้นเรื่องโดนัลส์ดิเลมมา (ค.ศ. 1947) กระทั่งเธอได้รับเวลาในการฉายทางโทรทัศน์มากขึ้นอย่างมาก โดยปรากฏตัวเป็นประจำในแควกแพ็ก (ค.ศ. 1996), มิกกี้ เมาส์ เวิกส์ (ค.ศ. 1999–2000), เฮาส์ออฟเมาส์ (ค.ศ. 2001–2003), มิกกี้ เมาส์ คลับเฮาส์ (ค.ศ. 2006–2016), มิกกี้ เมาส์ (ค.ศ. 2013–2019), มิกกี้แอนด์เดอะโรดสเตอร์เรเซอส์ (ค.ศ. 2017–ปัจจุบัน) และเดอะวันเดอร์ฟูลเวิลด์ออฟมิกกี้ เมาส์ เดซี่ยังปรากฏตัวในภาพยนตร์หนังแผ่นหลายเรื่อง เช่น มิกกี้ส์วันซ์อะพอนอะคริสต์มาส (ค.ศ. 1999), มิกกี้ เมาส์ 3 ทหารเสือ (ค.ศ. 2004) และมิกกี้ กับความสุขแห่งคริสต์มาสอีกครั้ง (ค.ศ. 2004)
เดซี่เป็นเพื่อนสนิทของคลาราเบล คาว กับคลารา คลัก ในคอมิกส์ และเป็นเพื่อนรักของมินนี่ เมาส์ เดซี่มักจะแสดงความสัมพันธ์ที่ดีกับโดนัลด์ แม้ว่าเธอมักจะมีลักษณะที่มีความซับซ้อนมากกว่าเขา โดยเฉพาะอย่างยิ่งในคอมิกส์ ด้วยเหตุนี้ เดซี่มักหงุดหงิดกับความที่ยังไม่บรรลุนิติภาวะของโดนัลด์ และในโอกาสนั้น เธอมักจะออกเดทกับลูกพี่ลูกน้องของโดนัลด์และคู่แข่งอย่างแกลดสโตน แกนเดอร์ แทน ทั้งนี้ เดซี่เป็นป้าของเอพริล, เมย์ และจูน ซึ่งเป็นเป็ดสาวสามคนที่มีความคล้ายคลึงกับฮิวอี้, ดิวอี้ และลูอี้
ประวัติ

เดซี่ได้รับการเปิดตัวในภาพยนตร์แอนิเมชันและปรากฏตัวในภาพยนตร์ทั้งหมด 15 เรื่อง เธอปรากฏตัวในภาพยนตร์สั้นของโดนัลด์ ดั๊ก 12 เรื่อง ตามลำดับการเปิดตัวคือมร.ดั๊กสเตปส์เอาต์ (ค.ศ. 1940), โดนัลส์ไครม์ (ค.ศ. 1945), คิวด์ดั๊ก (ค.ศ. 1945), โดนัลส์ดับเบิลทรับเบิล (ค.ศ. 1946), ดัมบ์เบลออฟเดอะยูคอน, สลีปปีไทม์โดนัลด์ (ค.ศ. 1947), โดนัลส์ดิเลมมา, โดนัลส์ดรีมวอยซ์ (ค.ศ. 1948), เครซีโอเวอร์เดซี่ (ค.ศ. 1950), โดนัลส์ไดอารี (ค.ศ. 1954) และฮาวทูแฮฟแอนแอ็กซิเดนต์แอตเวิร์ก (ค.ศ. 1959) ในฐานะภรรยานิรนามของโดนัลด์ เธอยังได้เป็นตัวประกอบรับเชิญสั้น ๆ ในภาพยนตร์สั้นเรื่องเดอะนิฟตีไนน์ตีส์ (ค.ศ. 1941) ของมิกกี้ เมาส์ หลังจากยุคภาพยนตร์สั้นคลาสสิก เดซี่ได้ปรากฏตัวในภาพยนตร์มิกกี้ส์คริสต์มาสแครอล (ค.ศ. 1983) และแฟนเทเชีย 2000 (ค.ศ. 1999) พร้อมเป็นตัวประกอบรับเชิญในโรเจอร์ แรบบิท ตูนพิลึกโลก (ค.ศ. 1988)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เดซี่ ดั๊ก
เดซี่ ดั๊ก ใน INDUCKS
Daisy Duck on IMDb
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 2  เวิลด์แคต 
ประจำชาติ:  เยอรมนี  สหรัฐ 
ศิลปิน:  มิวสิกเบรนซ์
เดนดริติกสไปน์

เดนดริติกสไปน์
(อังกฤษ: dendritic spine) เป็นโครงสร้างเยื่อหุ้มเซล์ในส่วนของเดนไดรต์ที่ยื่นออกไปมีลักษณะคล้ายหนามขนาดเล็กทำหน้าที่สร้างไซแนปส์ระหว่างเซลล์ประสาท โครงสร้างเดนดริติกสไปน์นี้ พบได้ในเดนไดรต์ของเซลล์ประสาทส่วนใหญ่ในสมอง เช่น เซลล์ประสาทรูปปิรามิด (pyramidal neuron) ในสมองส่วนคอร์ติคอล และ เซลล์เปอร์กินเจ (Purkinje cell) ในสมองส่วนซีรีเบลลัม เป็นต้น
เดนดริติก สไปน์เป็นโครงสร้างพิเศษที่ยื่นออกมาจากเดนไดรต์ของเซลล์ประสาท โดยทั่วไปแล้วเดนดริติก สไปน์ยาวประมาณ  0.5–2 ไมโครเมตร แต่อาจจะยาวถึง 6 ไมโครเมตรก็ได้ซึ่งพบได้ในเซลล์ประสาทบริเวณ CA3 region ของสมองส่วนฮิปโปแคมปัส (hippocampus) ในทุกๆ ความยาวหนึ่งไมโครเมตรของเดนไดรต์เซลล์ประสาทที่โตเต็มที่ จะพบเดนดริติก สไปน์หนาแน่นประมาณ 1-10 อัน พบว่าเกือบทั้งหมดของไซแนปส์ของสมองสัตว์เลี้ยงลูกด้วยนมชนิดที่มีผลเชิงกระตุ้นเกิดขึ้นที่เดนดริติก สไปน์ ซึ่งในเดนดริติก สไปน์ ที่โตเต็มที่จะเกิดเพียงหนึ่งไซแนปส์ที่ส่วนหัว (spine head) ของมัน
เซลล์ประสาทชนิดหลักของสมองเกือบทั้งหมดมีโครงสร้างเดนดริติก สไปน์ ซึ่งได้แก่ เซลล์ประสาทที่หลั่งกลูตาเมต (glutamate) เช่น เซลล์ประสาททรงปิรามิด (pyramidal neuron) เซลล์ประสาทที่หลั่งกาบา (GABA) เช่น เซลล์เปอร์กินเจ (Purkinje neurons) แต่เซลล์ประสาทอีกหลายประเภทก็ไม่มีเดนดริติก สไปน์ เช่น GABA-releasing interneuron เซลล์ประสาทที่มีเดนดริติก สไปน์ (Spiny neurons) พบได้น้อยมากในสัตว์ชั้นต่ำ เช่น  Drosophila melanogaster และ Caenorhabditis elegans แสดงให้เห็นว่าเดนดริติก สไปน์ได้ถูกวิวัฒน์ขึ้นเพื่อให้เหมาะแก่การทำงานที่ซับซ้อนของระบบประสาทขั้นสูงในสัตว์เลี้ยงลูกด้วยนม
โครงสร้างของเดนดริติก สไปน์มีความหลากหลายทั้งขนาดและรูปร่าง และมีปริมาตรตั้งแต่ 0.01 ลูกบาศก์ไมโครเมตร ไปจนถึงขนาด 0.8 ลูกบาศก์ไมโครเมตร  การศึกษาลักษณะทางกายวิภาคของ  fixed brain tissue สามารถระบุรูปร่างเดนดริติก สไปน์ ออกแป็น 4  แบบ คือ thin, stubby, mushroom และ cup แต่จากการศึกษาด้วยเทคนิค Live Imaging พบว่าเดนดริติก สไปน์ มีการเปลี่ยนแปลงรูปร่างและขนาดได้มากมายหลายแบบในช่วงเวลงตั้งแต่เป็นวินาทีจนถึงหลายวัน นอกจากนี้ยังมีความแตกต่างทั้งในออร์แกเนลล์และโมเลกุลพิเศษที่เป็นองค์ประกอบภายในเดนดริติก สไปน์ โดยเดนดริติก สไปน์ที่มีขนาดใหญ่ก็จะมีขนาดไซแนปส์ที่ใหญ่และมีชนิดของออร์แกเนลล์ที่หลากหลายมากกว่าเดนดริติก สไปน์ที่มีขนาดเล็ก
เดนดริติกสไปน์มีรูปร่างและขนาดแตกต่างกันซึ่งขึ้นกับระยะในการเจริญเติบโต ชนิดของสารที่มาออกฤทธิ์ที่ไซแนปส์ รวมทั้งความแข็งแรงของโครงสร้างไซแนปส์ เดนดริติกสไปน์ทำหน้าที่หลายอย่าง เช่น ช่วยจำกัดการแพร่ของไอออนและสารที่ทำหน้าที่เป็นผู้ส่งข่าวตัวที่สองภายในเซลล์ (second messenger) ในบริเวณที่เกิดไซแนปส์  กลไกการทำงานที่สำคัญของเดนดริติกสไปน์ คือ กระบวนการเรียนรู้และจดจำของเซลล์ประสาท ซึ่งพบว่าบริเวณนี้มีตัวรับสารสื่อประสาทกลูตาเมตทั้งชนิดตัวรับเอ็นเอ็มดีเอ (NMDA receptor) และตัวรับแอมพา (AMPA receptor) ทำงานสอดประสานกันในกระบวนการที่เรียกว่า ลองเทอมโพเทนชิเอชั่น (long-term potentiation) และลองเทอมดีเพรชชั่น (long-term depression)
เดนนิส หวัง

เดนนิส หวัง หรือ หวัง จงมก (อังกฤษ: Dennis Hwang; เกาหลี: 황정목; ฮันจา: 黃正穆; อาร์อาร์: Hwang Jeong-mok; เอ็มอาร์: Hwang Chŏngmok; เกิด พ.ศ. 2521) เป็นนักออกชาวอเมริกัน-เกาหลี ของบริษัทกูเกิล เป็นที่รู้จักในฐานะผู้ออกแบบโลโก้สัญลักษณ์วันพิเศษและวันหยุดให้กับเว็บไซต์กูเกิล งานออกแบบครั้งแรกที่ออกมาคือ สัญลักษณ์กูเกิลวันชาติอเมริกัน เมื่อ 4 กรกฎาคม 2543 หลังจากที่แลร์รี เพจ และเซอร์เกย์ บริน ได้ขอร้องให้เขาช่วยออก นับแต่นั้นมา เขาได้รับหน้าที่เป็นผู้ออกแบบโลโก้ทั้งหมดของกูเกิลสำหรับวันหยุด  โดยโลโก้อื่นที่ออกแบบรวมถึง วันคริสต์มาส วันขอบคุณพระเจ้า รวมถึงวันเกิดของบุคคลสำคัญของโลกเช่นกัน
เดนนิสเกิดที่เมืองนอกซ์วิลล์ ในรัฐเทนเนสซี เมื่ออายุ 5 ปี เขาได้ย้ายไปอยู่ที่จังหวัดเกียงกี ประเทศเกาหลีใต้ ซึ่งเขาได้เรียนในระดับประถมที่นั่นและกลับมาที่นอกซ์วิลล์จบการศึกษาในระดับมัธยม